मनमाने बिजली बिल से परेशान हो रहे गरीब कलेक्टर से की शिकायत
मनमाने बिजली बिल से परेशान हो रहे गरीब कलेक्टर से की शिकायत
भास्कर संवाददाता| सारनी
शहर में बिजली कंपनी मनमाने बिजली बिल दे रही है। इससे गरीब लोग परेशान हैं। बिना रीडिंग के बिल से दिक्कतें हो रही हैं। इसे लेकर गरीब कौमी एकता मजदूर मंच सारनी ने कलेक्टर से बैतूल जाकर शिकायत की। समिति का आरोप है कंपनी बगैर रीडिंग लिए बिल देती है।
मंच के अध्यक्ष शेख अलताफ ने बताया सारनी में बिजली बिलों का कोई मापदंड नहीं है। समिति के सुभाष साहू, उर्मिला साहू, मनीष, इरफान, मो. राफे, अफरोज भाई, इमरान, राजू और गनशमा समेत अन्य लोगों ने बताया नियमानुसार हर माह की रीडिंग के आधार पर बिल जारी होना चाहिए, लेकिन सारनी में औसत और 3-4 माह की रीडिंग निकालकर बिजली बिल दिए जा रहे हैं। उन्होंने शीघ्र ही मामलों का निराकरण करने की मांग की है।
hin_Deva hin_Deva kas_Deva hin_Deva hin_Deva